
Projektas
	
ZARASŲ RAJONO SAVIVALDYBĖS TARYBA
		
SPRENDIMAS
DĖL ZARASŲ RAJONO SAVIVALDYBEI NUOSAVYBĖS TEISE PRIKLAUSANČIO, ZARASŲ RAJONO SAVIVALDYBĖS ADMINISTRACIJOS PATIKĖJIMO TEISE VALDOMO AUTOBUSO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE


2024 m.                          d. Nr. 
Zarasai



Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, Zarasų rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Zarasų rajono savivaldybės tarybos 2014 m. gruodžio 19 d. sprendimu Nr. T-242 „Dėl Zarasų rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.1 ir 5 punktais, atsižvelgdama į Zarasų rajono savivaldybės administracijos direktoriaus 2024 m. gruodžio 6 d. įsakymo Nr. I-545 „Dėl Zarasų rajono savivaldybei nuosavybės teise priklausančio, Zarasų rajono savivaldybės administracijos patikėjimo teise valdomo autobuso, pripažinimo nereikalingu Zarasų rajono savivaldybės administracijos funkcijoms įgyvendinti“ 1 punktą, Zarasų rajono savivaldybės administracijos Švietimo, kultūros ir sporto skyriaus 2024 m. lapkričio 28 d. raštą Nr. Š2‑(29.15Mr)‑179 „Dėl autobuso perdavimo“, Zarasų rajono savivaldybės administracijos 2024 m. gruodžio 6 d. raštą Nr. 3‑2103 „Dėl sutikimo perduoti autobusą valdyti, naudoti ir disponuoti juo patikėjimo teise“, Zarasų „Ąžuolo“ gimnazijos 2024 m. gruodžio 3 d. raštą Nr. 2-104-(1.10 Mr) „Dėl turto perdavimo valdyti, naudoti ir disponuoti juo patikėjimo teise“, Zarasų rajono savivaldybės taryba  nusprendžia: 
.	Perduoti Zarasų „Ąžuolo“ gimnazijai (kodas 190202999) valdyti, naudoti ir disponuoti patikėjimo teise Zarasų rajono savivaldybei nuosavybės teise priklausantį, Zarasų rajono savivaldybės administracijos patikėjimo teise valdomą M2 klasės keleivinį autobusą FORD TRANSIT, kurio valst. Nr. NEL402, identifikavimo Nr. WF0MXXTTRMMD47874, inventorinis Nr. 103710,  įsigijimo savikaina – 67900,00 Eur, likutinė vertė 2024 m. lapkričio 30 d.– 66768,33 Eur.
.	Įgalioti Zarasų rajono savivaldybės administracijos direktorių Aurelijų Banį pasirašyti šio sprendimo 1 punkte nurodyto turto perdavimo ir priėmimo aktą.
.	Paskelbti sprendimą rajono Savivaldybės interneto svetainėje www.zarasai.lt.
Sprendimas per vieną mėnesį gali būti skundžiamas Zarasų rajono savivaldybės tarybai (Sėlių a. 22, Zarasai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras		



Parengė 
Turto valdymo ir viešųjų pirkimų skyriaus vedėjo pavaduotoja
Marina Gražina Beinarienė 
2024-12-06 Pateikti: Turto valdymo ir viešųjų pirkimų sk., Apskaitos sk., Švietimo, kultūros ir sporto sk., Zarasų „Ąžuolo“ gimnazijai.

			


Zarasų rajono savivaldybės tarybai


PAAIŠKINAMASIS RAŠTAS
DĖL ZARASŲ RAJONO SAVIVALDYBĖS TARYBOS SPRENDIMO „DĖL ZARASŲ RAJONO SAVIVALDYBEI NUOSAVYBĖS TEISE PRIKLAUSANČIO, ZARASŲ RAJONO SAVIVALDYBĖS ADMINISTRACIJOS PATIKĖJIMO TEISE VALDOMO AUTOBUSO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE“ PROJEKTO


Zarasų rajono savivaldybės tarybos sprendimo projekto (toliau – Sprendimo projekto) tikslas – perduoti Zarasų „Ąžuolo“ gimnazijai valdyti, naudoti ir disponuoti patikėjimo teise Zarasų rajono savivaldybei nuosavybės teise priklausantį, Zarasų rajono savivaldybės administracijos patikėjimo teise valdomą 18 sėdimų vietų M2 klasės keleivinį autobusą FORD TRANSIT, kurio valst. Nr. NEL402, inventorinis Nr. 103710 (toliau – Autobusas). Šį Autobusą 2024 m. spalio 25 d. nupirko Zarasų rajono savivaldybės administracija su tikslu perduoti jį vienai iš Zarasų rajono mokyklų, kad būtų vykdomas mokinių pavėžėjimas. Autobusas įsigytas vadovaujantis Lietuvos Respublikos Vyriausybės 2024 m. vasario 7 d. nutarimu Nr. 109 „Dėl 2024 metų valstybės biudžeto asignavimų ir Valstybės investicijų 2024–2025 metų programoje numatytų lėšų paskirstymo“ ir įgyvendinant Mokyklų aprūpinimo geltonaisiais autobusais programą, patvirtintą Lietuvos Respublikos švietimo, mokslo ir sporto ministro 2017 m. liepos 17 d. įsakymu Nr. V-583 „Dėl Mokyklų aprūpinimo geltonaisiais autobusais programos patvirtinimo“.
Zarasų rajono savivaldybės administracijos Švietimo, kultūros ir sporto skyrius pasiūlė perduoti Autobusą Zarasų „Ąžuolo“ gimnazijai.
Vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, Savivaldybei nuosavybės teise priklausančio turto savininko funkcijų įgyvendinimas yra išimtinė Savivaldybės tarybos kompetencija.
Vadovaujantis Zarasų rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Zarasų rajono savivaldybės tarybos   2014 m. gruodžio 19 d. sprendimu Nr. T-242 „Dėl Zarasų rajono savivaldybės turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 4.1 ir 5 punktais,  Zarasų rajono savivaldybei nuosavybės teise priklausantis turtas patikėjimo teise gali būti perduodamas Zarasų rajono savivaldybės institucijoms, įstaigoms ir organizacijoms, o sprendimą dėl tokio turto perdavimo patikėjimo teise priima Zarasų rajono savivaldybės taryba.
Priėmus teikiamą Sprendimo projektą galiojančių teisės aktų keisti nereikės.
Papildomų lėšų Sprendimo projektui įgyvendinti nereikia.
Sprendimo projektą inicijavo Zarasų rajono savivaldybės administracijos Švietimo, kultūros ir sporto skyrius ir Zarasų „Ąžuolo“ gimnazija. 
Sprendimo projektą parengė – Zarasų rajono savivaldybės administracijos Turto valdymo ir viešųjų pirkimų skyrius.
Sprendimo projekto rengimo metu kitų specialistų vertinimų ir išvadų nebuvo gauta.
Teigiamos pasekmės – priėmus Sprendimo projektą Zarasų „Ąžuolo“ gimnazija galės gautą autobusą naudoti mokinių pavėžėjimui organizuoti. 
Neigiamų pasekmių priėmus siūlomą Sprendimo projektą nenumatoma.
PRIDEDAMA:
.	 Zarasų rajono savivaldybės administracijos Švietimo, kultūros ir sporto skyriaus 2024 m. lapkričio 28 d. rašto Nr. Š2-(29.15 Mr)-179 „Dėl autobuso perdavimo“ nuorašas, 57 lapai.
.	 Zarasų „Ąžuolo“ gimnazijos 2024 m. gruodžio 3 d. rašto Nr. 2-104-(1.10 Mr) „Dėl turto perdavimo valdyti, naudoti ir disponuoti juo patikėjimo teise“ nuorašas, 2 lapai.
.	 Zarasų rajono savivaldybės administracijos 2024 m. gruodžio 6 d. rašto Nr. 3‑2103 „Dėl sutikimo perduoti autobusą valdyti, naudoti ir disponuoti juo patikėjimo teise“ nuorašas, 2 lapai.
.	 Zarasų rajono savivaldybės administracijos direktoriaus 2024 m. gruodžio 6 d. įsakymo Nr. I-545 „Dėl Zarasų rajono savivaldybei nuosavybės teise priklausančio, Zarasų rajono savivaldybės administracijos patikėjimo teise valdomo autobuso, pripažinimo nereikalingu Zarasų rajono savivaldybės administracijos funkcijoms įgyvendinti“ nuorašas, 3 lapai.


Skyriaus vedėja		Ramutė Gaidamavičienė



































Marina Gražina Beinarienė, tel. +370 385 37187, el. p. marina.beinariene@zarasai.lt
